Шухоб

Шухоб  (Маркансу) — дарё дар Помир. Аз ғарб ба шарқ тавассути қаламрави Тоҷикистон ва Чин (Вилояти Мухтори Синзян-Уйғур), шохоби рости дарёи Қизилсу ҷорӣ мешавад. Дарозии дарё тақрибан 160 километрро ташкил медиҳад, ки 35 километри аввали он аз ҳудуди Тоҷикистон дар Вилояти Мухтори Кӯҳистони Бадахшон мегузарад.

Шухоб аз омезиши дарёҳои Кабудрӯд (Коксой) ва Кабуднов (Кӯксой) сарчашма мегирад. Коксой аз пиряхи Чашмахона (Уйсу) дар нишебии ҷанубии қаторкӯҳи Зоолой (Каюмарс) ҷорӣ мешавад. Тақрибан дар километри 16-ум аз забони Чашмахона, дар баландии тақрибан 4000 метр, Кабудрӯдро шоҳроҳи Помир убур карда, бо Кабуднов якҷоя шуда, Шухобро ташкил медиҳад ва пас аз 5 километри дигар шохоби чапи Аноҳитрӯд (Хатинканиш), ки аз Яхчол (Курумдӣ) ҷорӣ мешавад, мегирад.

Водии Кабудрӯд дар минтақаи Шоҳроҳи Помир ҳамвор ва хушк аст. Дар адабиёт - дар китобҳо ва рӯзномаҳои оиди сафар - аз сабаби ҷасадҳои сершумори ҳайвоноти боркаш онро водии гирдбодҳо ё водии марг меноманд. Ин макони шохадои роҳҳои қадимаи корвонҳо аз водии Олой ба ҷануб ба Помир ва аз шарқ ба Қошғар мебошад. Дар солҳои ташкил ёфтани Ҳокимияти Шӯравӣ отрядҳои босмачиҳо аз Хитой ба воситаи водии Шухоб ба Осиёи Миёнаи Шӯравӣ дохил шуданд.

 Эзоҳ 

Гурӯҳ:Дарёҳои Вилояти Мухтори Кӯҳистони Бадахшон